《甘翁六十寿诗和乃弟几山司空韵二首 其一》
明代·孙承恩

美人家住芙蓉国，仙宅岧峣云雾窗。洞口春游花作阵，湖心晴泛水平江。

真诠箓授五千字，瀛海筹输三十双。即向长安望南极，寿星昨夜照西邦。

作者简介：（1485—1565）松江华亭人，字贞父(甫)，号毅斋。孙衍子。正德六年进士。授编修，历官礼部尚书，兼掌詹事府。嘉靖三十二年斋宫设醮，以不肯遵旨穿道士服，罢职归。文章深厚尔雅。工书善画，尤擅人物。有《历代圣贤像赞》、《让溪堂草稿》、《鉴古韵语》。